नोज लैंडिंग गियर में खराबी आने से इमरजेंसी लैंडिंग... देखें VIDEO
Bangalore Airport Update; Hindustan Aeronautics Plane Emergency Landing बेंगलुरु में मंगलवार को हिंदुस्तान एयरोनॉटिक्स लिमिटेड एयरपोर्ट पर एक विमान की इमरजेंसी लैंडिंग हुई। लैंडिंग के दौरान विमान का कॉकपिट का हिस्सा रनवे से टकरा गया।
बेंगलुरु में मंगलवार को हिंदुस्तान एयरोनॉटिक्स लिमिटेड एयरपोर्ट पर एक विमान की इमरजेंसी लैंडिंग हुई। वायर प्रीमियर 1Aएयरक्राफ्ट के नोज लैंडिंग गियर में तकनीकी खराबी आ गई थी। इसके बाद पायलट ने इमरजेंसी लैंडिंग का फैसला किया। विमान HAL के एयरपोर्ट से बेंगलुरु इंटरनेशनल एयरपोर्ट जा रहा था। तकनीकी खराबी के बाद पायलट ने वापस HAL एयरपोर्ट पर इमरजेंसी लैंडिंग की।
इस घटना का वीडियो भी सामने आया है। इमरजेंसी लैंडिंग के दौरान रनवे पर काफी दूर तक विमान सही तरीके से चलता रहा। पायलट ने पीछे के पहियों के सहारे विमान लैंड कराया। रनवे पर कुछ दूर पानी भरा था। यहां आते-आते विमान की रफ्तार धीमी पड़ गई थी।
इसके बाद पायलट ने खराब नोज गियर को जमीन से लगने दिया। विमान रनवे से टकरा गया। घटना के वक्त विमान में केवल दो पायलट थे। पायलट की समझादारी से यह लैडिंग सुरक्षित रही।
एक महीने पहले इंडिगो के प्लेन का पिछला हिस्सा जमीन से टकराया था 
15 जून को दिल्ली एयरपोर्ट पर लैंडिंग के दौरान इंडिगो के एक प्लेन का पिछला हिस्सा जमीन से टकरा गया था। हादसे में ज्यादा नुकसान नहीं हुआ था। इंडिगो का विमान A321-252NX (Neo) एयरक्राफ्ट फ्लाइट संख्या- 6E-6183 की उड़ान पर कोलकाता से दिल्ली आ रहा था। दिल्ली में लैंडिंग के दौरान विमान का पिछला हिस्सा जमीन से टकरा गया। घटना दिल्ली एयरपोर्ट के रनवे 27 पर हुई।
ये खबरें भी पढ़ें...
अमेरिका में प्लेन से टकराया पक्षी, इंजन में आग लगी:टेक ऑफ के बाद 20 मिनट तक उड़ता रहा विमान... VIDEO
अमेरिकन एयरलाइंस की फ्लाइट से एक पक्षी टकरा गया। इसके बाद प्लेन के इंजन में आग लग गई। करीब 20 मिनट तक ये उड़ता रहा, जिसके बाद ओहायो में इसकी इमरजेंसी लैंडिंग करवाई गई। पढ़ें पूरी खबर...
ब्रिटिश क्वीन कैमिला के प्लेन से टकराया पक्षी: बेंगलुरु से लंदन जा रही थीं, लैंडिंग के दौरान हुआ हादसा
ब्रिटिश एयरवेज की फ्लाइट से एक पक्षी टकरा गया। इस फ्लाइट में किंग चार्ल्स-III की पत्नी, यानी क्वीन कंसोर्ट कैमिला सवार थीं। हादसे में उनकी जान बाल-बाल बच गई। ब्रिटिश एयरवेज बोइंग 777-200ER विमान (G-YMMJ) बेंगलुरु से लंदन जा रहा था। लैंडिंग के दौरान प्लेन से एक पक्षी टकरा गया। पढ़ें पूरी खबर...
अमेरिका के मियामी एयरपोर्ट पर विमान में लगी आग: हादसे के वक्त प्लेन में 126 लोग सवार थे, 3 मामूली रूप से जख्मी
अमेरिका के मियामी इंटरनेशनल एयरपोर्ट पर एक विमान में लैंडिंग के बाद आग लग गई। हादसे के वक्त इस विमान में 126 लोग मौजूद थे। गनीमत रही कि जान का कोई नुकसान नहीं हुआ, हालांकि तीन लोग मामूली रूप से जख्मी हो गए। पढ़ें पूरी खबर...
तंजानिया में विक्टोरिया झील में यात्री विमान क्रैश: लैंडिंग से ठीक पहले गिरा प्लेन, 19 लोगों की मौत
तंजानिया में रविवार को प्लेन विक्टोरिया झील में डूब गया। हादसे में 19 लोगों की मौत हो गई। प्लेन में 49 पैसेंजर मौजूद थे, जिसमें से 23 लोगों का रेस्क्यू कर लिया गया।
तंजानिया पुलिस के मुताबिक, खराब मौसम की वजह से प्लेन झील में गिरा। प्लेन को उत्तर पश्चिमी शहर बुकोबा में लैंड करना था, उसी दौरान ये हादसा हुआ। 5 साल पहले ऐसी ही घटना उत्तरी तंजानिया में हुई थी। सफारी कंपनी का प्लेन दुर्घटनाग्रस्त हो गया था ,जिसमें 11 लोगों की मौत हो गई थी। पूरी खबर पढ़ें...
अमेरिका में एयर रेस के दौरान हुआ हादसा, पायलट की मौत
अमेरिका के नेवादा स्टेट में एक जेट क्रैश हो गया। इस हादसे में पायलट की मौत हो गई। हादसा STIHL नेशनल चैंपियनशिप एयर रेस (रेनो एयर रेस) के दौरान हुआ। इस एयर रेसिंग इवेंट में 152 जेट्स ने हिस्सा लिया। 156 पायलट्स मौजूद थे। एयर रेसिंग के तीसरे लैप के दौरान भयानक हादसा हो गया। पढ़ें पूरी खबर...